Aziz Shohakimov Zalsburgda eng yaxshi yosh dirijor deb topildi

Avstriyaning Zalsburg shahridagi an’anaviy yosh dirijorlar tanlovida O‘zbekiston vakili Aziz Shohakimov Conbrio kompozitsiyasining qisqartirilgan versiyasi bilan ishtirok etdi. Tanlov prezidenti Plasido Domingo boshchiligidagi jyuri uni g‘olib deb topdi. Tanlovning sovrin jamg‘armasi — 15 ming yevro, deb ma’lum qiladi My Day.

G‘alaba munosabati bilan Shohakimov bir kunga Vena radiosining Simfonik orkestriga rahbarlik qilib, 5-avgust kuni Zalsburgda laureatlik konsertini berdi.
Ilgariroq Aziz Shohakimov Maler nomidagi dirijorlar tanlovi sovrindoriga aylanishga ulgurgan edi. U Deutsche Operam Rhein’ning amaldagi kapelmeysteridir, 2012-yilga qadar esa O‘zbekiston Milliy simfonik orkestri bosh dirijori edi.